wickkiey/tamil-wikipedia-chunked huggingface dataset:
# நாட்டுப்புற மதம்

## வரையறை

உலக மதங்களின் சுருக்கமான ஆக்ஸ்போர்டு அகராதியில், ஜான் போக்கர் "நாட்டுப்புற மதம்" அல்லது "பெரிய அமைப்புகளின் விதிமுறைகளை பின்பற்றாத சிறிய, உள்ளூர் சமூகங்களில் நிகழும் மதம்" அல்லது "பிரபலமான சமய நம்பிக்கைகள் மற்றும் நடைமுறைகளை கையகப்படுத்துதல்" என்று வகைப்படுத்தினார்.  
நாட்டுப்புற மதத்தை வரையறுக்க ஐந்து தனித்தனி வழிகள் உள்ளன என்று டான் யோடர் வாதிட்டார். முதலாவது ஒரு கலாச்சார பரிணாம கட்டமைப்பில் வேரூன்றிய ஒரு முன்னோக்கு, இது நாட்டுப்புற மதத்தை பழைய மத வடிவங்களின் உயிர்வாழ்வைக் குறிக்கிறது என்று புரிந்து கொண்டது; இதில், இது "ஒரு உத்தியோகபூர்வ மத சூழலில், தப்பிப்பிழைத்தவர்கள், கலாச்சாரத்தின் வளர்ச்சியின் முந்தைய கட்டங்களிலிருந்து பெறப்பட்ட நம்பிக்கைகள் மற்றும் நடத்தை" ஆகியவற்றைக் கொண்டிருக்கும். இந்த வரையறை கத்தோலிக்க ஐரோப்பாவில் நாட்டுப்புற மதத்தை கிறிஸ்தவத்திற்கு முந்தைய மதத்தின் உயிர் பிழைத்தவர்களாகவும், புராட்டஸ்டன்ட் ஐரோப்பாவில் உள்ள நாட்டுப்புற மதத்தை இடைக்கால கத்தோலிக்க மதத்தின் பிழைத்தவர்களாகவும் பார்க்கும். யோடரால் அடையாளம் காணப்பட்ட இரண்டாவது வரையறை, நாட்டுப்புற மதம் ஒரு உத்தியோகபூர்வ மதத்தின் கலவையை இன மத வடிவங்களுடன் குறிக்கிறது என்ற கருத்து; அமெரிக்காவின் ஒத்திசைவான நம்பிக்கை முறைகளில் நாட்டுப்புற மதத்தின் இடத்தை விளக்க இது பயன்படுத்தப்பட்டது, அங்கு கிறிஸ்தவம் பூர்வீக அமெரிக்க மற்றும் ஆபிரிக்க சமூகங்களின் மதங்களுடன் கலந்தது.
# ஆண்மை

போர், ஆண்மை சுட்டும் கடவுளான செவ்வாய்.]]  
**ஆண்மை** *(Masculinity)* (**ஆணியல்பு** அல்லது **ஆண் தன்மை**) என்பது சிறுவர், ஆடவர் தொடர்பான இயற்பண்புகள், நடத்தைகள், பாத்திரங்கள் ஆகியவற்றின் தொகுப்பாகும். ஆண்மை சமூகப் புனைவானாலும், ஆண்மை எந்த அளவுக்கு உயிரியலாகவோ சமூகவியலாகவோ வடிவமைகிறது என்பது விவாத நிலையிலேயே உள்ளது. ஏனெனில், ஆண்களும் பெண்களும் ஆண்மையை வெளிப்படுத்த வாய்ப்புள்ளது.
# பாவாய் நடனம்

**பாவாய் நடனம்** என்பது இந்தியாவின் ராஜஸ்தான் மாநிலத்தில் ஆடப்படும் பிரபலமான நாட்டுப்புற நடனம் ஆகும். இது பெரும்பாலும் வரிசையாக ஒன்றன் மீது ஒன்றாக அடுக்கப்பட்ட பானைகளைத் தலையில் சுமந்து கொண்டு பெண்களால் ஆடப்படும் ஒரு வகை பானை நடனமாகும்.
# பாவாய் நடனம்

## நடன முறை

ஆண் அல்லது பெண் கலைஞர்கள் ஏராளமான மண் பானைகள் அல்லது பித்தளை குடங்களை ஒன்றன் மீது ஒன்றாக அடுக்கி தலையில் சுமந்து சமநிலை பிறழாமல் சுழன்று நடனமாடி பார்வையாளா்களை தன் வயப்படுத்துகின்றனா். இவ்வாறு குடங்கள் அல்லது பானைகளை சுமந்து கொண்டு இரு வாள்களில் நடந்தோ அல்லது ஒரு பித்தளை தாம்பாளத்தின் (தாலி அல்லது தட்டு) விளிம்பில் தங்கள் கால்விரல்களால் பற்றி நடந்து கொண்டு இந்த நடனத்தை ஆடுகிறார்கள்.  
இந்தியாவின் முதல் பவாய் நடனக் கலைஞர் ஜோத்பூரில் (ராஜஸ்தான்) பிறந்த திருமதி. *கிருஷ்ணா வியாஸ் சாங்கனி* ஆவார்  
இந்த நடன வடிவத்தில் தலையில் துணியால் மூடிய பெண் நடனக் கலைஞர்கள் தலையில் ஏழு அல்லது ஒன்பது பித்தளை குடங்களை சமப்படுத்தி அடுக்கி வைத்துக் கொண்டு சுறுசுறுப்புடன் நடனமாடுகிறார்கள். பின்னர் கண்ணாடி துண்டுகளில் மேல் இசைக்கேற்றவாறு குதித்தும், வாளின் விளிம்பில் தங்கள் கால்களால் நடந்தும் இந்த நடனத்தை ஆடுகிறார்கள். நடனத்தில் மயிர்கூச்சொியும் சாகசங்கள் பார்வையாளர்களை நாற்காலியின் விளிம்பிற்கே இட்டுச்செல்லும்.
# பாவாய் நடனம்

## இசைக் கருவிகள் மற்றும் உடைகள்

ஆண் இசைக்கலைஞர் பின்னணி இசையை வாசித்து பவாய் நடனத்திற்கு உறுதுணை புரிகின்றனா். பொதுவாக ஒரு மெல்லிசையுடன் ராஜஸ்தானி நாட்டுப்புற பாடல் இசைக்கலைஞர்களால் பாடப்படுகிறது. இது பவாய் நடனத்தின் அழகை அதிகரிக்கச் செய்கிறது. பக்வாஜா, தோலக், ஜான்ஜார், சாரங்கி, ஆர்மோனியம் போன்ற பல கருவிகள் இசைக்கப்படுகின்றன. இது பவாய் நடனத்தின் பின்னணி இசையாக இருக்கும். நடனக் கலைஞர்கள் பாரம்பரியமாக வண்ணமயமான ராஜஸ்தானி ஆடைகளை அணிந்துகொண்டு அழகாக தங்களை அலங்கரித்துக் கொண்டும் நடனத்தை மிகவும் கவர்ச்சிகரமானதாக ஆக்குகிறார்கள்.
# பாவாய் நடனம்

## வரலாறு

இந்த கலை வடிவம் அண்டை மாநிலமான குஜராத்தில் தோன்றியதாக நம்பப்படுகிறது. பின்னர் உள்ளூர் பழங்குடி ஆண்களும் பெண்களும் அதைத் தழுவி ஒரு தனித்துவமான ராஜஸ்தானிய பாணி சாயலில் பாவாய் நடனமாக மாறியதாக கூறப்படுகிறது.
பாரம்பரியமாக, இந்த வகை நடனத்தை ராஜஸ்தானின் ஜாட், பில், ராய்கர், மீனா, கும்ஹர் மற்றும் கல்பெலியா சமூகங்களைச் சேர்ந்த பெண் கலைஞர்கள் இந்த நடனத்தை ஆடுகின்றனா். ராஜஸ்தான் இயற்கையிலேயே வறண்ட நிலமாதலால் பெண்கள் பாலைவனத்தில் நீண்ட தூரத்திற்கு பானைகளில் தண்ணீரில் கொண்டு செல்ல வேண்டி இருந்ததது. இந்த சமூகங்களின் பெண்களின் பல பானைகளை ஒன்றன் மீது ஒன்றாக அடுக்கி சமநிலை பிறழாமல் தண்ணீரை லாவகமாக கொண்டு செல்லும் திறன்களை பெற்று இருந்தனா். இதிலிருந்து உருவான திறனே பாவாய் நடனத்தில் பானைகள் சமநிலை பேணுதலுக்கான காரணியாகக் கருதப்படுகிறது.
# பாவாய் நடனம்

## பாவாய் நடன விழாக்கள்

பல்வேறு சந்தர்ப்பங்களில் பவாய் நடனம் நிகழ்த்தப்படுகிறது. பண்டிகை காலங்களிலும், திருமண நிகழ்ச்சிகளிலும் பவாய் நடன நிகழ்ச்சியைக் காணலாம். நாட்டுப்புற நடனத்தின் வேகமாக மறைந்து கொண்டிருக்கும் இந்த பாரம்பரியத்தை புதுப்பிக்க தேவையான அனைத்து நடவடிக்கைகளையும் அரசு எடுத்து வருகிறது. இந்த நாட்டுப்புற கலாச்சாரத்தை மேம்படுத்துவதில் பல அரசு சாரா நிறுவனங்களும் தீவிர பங்கு வகிக்கின்றன. இந்த நாட்டுப்புற நடனக் கலை இந்தியாவின் பல்வேறு பகுதிகளிலும் வெளிநாடுகளிலும் ஊக்குவிக்கப்படுகிறது.
# ஒன்னா-புஜீஷா

**ஒன்னா-புஜீஷா (Onna-bugeisha)** ("பெண் தற்காப்புக் கலைஞர் ") என்பவர் ஜப்பானிய பிரபுக்களுக்குச் சொந்தமான ஒரு பெண் வீராங்கனையாவார். இந்த பெண்கள் பெரும்பாலும் தேவைப்படும் காலங்களில் சாமுராய் ஆண்களுடன் போரில் ஈடுபட்டனர். நிலப்பிரபுத்துவ ஜப்பானில் உள்ள புஷி (சாமுராய்) வகுப்பில் உறுப்பினர்களாக இருந்த அவர்கள், போரின் போது தங்கள் வீடு, குடும்பம் மற்றும் மரியாதை ஆகியவற்றைப் பாதுகாக்க ஆயுதங்களைப் பயன்படுத்துவதில் பயிற்சி பெற்றிருந்தனர். தோமோ கோசன், நக்கானோ தேக்கோ, மற்றும் ஹஜோ மசாகோ போன்றவர்கள் குறிப்பிடத்தக்க ஒன்னா-புஜீஷாவின் பிரபலமான எடுத்துக்காட்டுகள் ஆகும்.
# ஒன்னா-புஜீஷா

## வரலாறு

### ஆரம்பகால வரலாறு

புகழ்பெற்ற சாமுராய் வகுப்பு தோன்றுவதற்கு நீண்ட காலத்திற்கு முன்பே, ஜப்பானிய போராளிகள் ஒரு வாள் மற்றும் ஈட்டியைப் பயன்படுத்த அதிக பயிற்சி பெற்றனர். பெண்கள் நாகினாட்டா, கைகென் மற்றும் தான்டோஜுட்சு கலையை போரில் பயன்படுத்த கற்றுக்கொண்டனர். இத்தகைய பயிற்சி ஆண் போராளிகள் இல்லாத சமூகங்களில் பாதுகாப்பை உறுதி செய்தது. அத்தகைய ஒரு பெண், பின்னர் பேரரசி ஜிங்கு (கி.பி. 169-269) என்று அழைக்கப்பட்டார்.இவர் பொருளாதார மற்றும் சமூக மாற்றத்தை ஊக்குவிக்க தனது திறமைகளைப் பயன்படுத்தினார். ஜப்பானின் பதினான்காம் பேரரசரான இவரது கணவர் சாய் பேரரசர் சாய் போரில் கொல்லப்பட்ட பின்னர் கி.பி 200 இல் கொரியா மீது படையெடுப்பிற்கு வழிவகுத்த ஒன்னா புஜீஷாவாக அவர் அங்கீகரிக்கப்பட்டார்.  
புராணத்தின் படி, இவர் ஒரு துளி ரத்தம் கூட சிந்தாமல் கொரியாவை வெற்றிகரமாக கைப்பற்றினார். இவரது இருப்பு மற்றும் இவரது சாதனைகள் பற்றிய சர்ச்சைகள் இருந்தபோதிலும், இவர் ஒன்னா புஜீஷாவுக்கு ஒரு எடுத்துக்காட்டாக இருக்கிறார். இவரது மரணத்திற்கு பல ஆண்டுகளுக்குப் பிறகு, ஜிங்குவால் ஜப்பானில் ஊக்குவிக்கப்பட்ட சமூக பொருளாதார கட்டமைப்புகளை மீற முடிந்தது. 1881ஆம் ஆண்டில், பேரரசர் ஜிங்கு ஒரு ஜப்பானிய பணத்தாளில் இடம்பெற்ற முதல் பெண்மணி ஆனார். கள்ளநோட்டு அச்சிடுவதைத் தடுக்க இவரது படம் செவ்வக காகிதத்தில் அச்சிடப்பட்டது.
# ஒன்னா-புஜீஷா

## வரலாறு

### காமகுரா காலம்

ஜென்பீ போர் (1180–1185) என்பது ஹையான் காலத்தின் பிற்பகுதியில் இரண்டு மிக முக்கியமான மற்றும் சக்திவாய்ந்த ஜப்பானிய குலங்களான டெய்ரா மற்றும் மினமோட்டோ ஆகிய இரு குலங்களுக்கு இடையிலான போரைக் குறிக்கிறது. 13 ஆம் நூற்றாண்டின் முற்பகுதியில் தைரியமான மற்றும் அர்ப்பணிப்புள்ள சாமுராய் கதைகளை நினைவுகூரும் பொருட்டு *தி டேல் ஆஃப் தி ஹைக்* என்ற காவியம் இயற்றப்பட்டது. அவர்களில் மினாமோட்டோ குலத்தைச் சேர்ந்த மினாமோட்டோ நோ யோஷினகாவின் ஊழியரான டோமோ கோசன் என்பவரும் ஒருவராவார். 1184 பிப்ரவரி 21, அன்று அவாசு போரின்போது, தனது உறவினர் மினாமோட்டோ நோ யோரிடோமோவின் படைகளுக்கு எதிராக தற்காத்துக் கொள்ள யோஷினகாவுக்கு இவர் உதவினார்.  
இவர் ஒரு வரலாற்று நபராக நிரூபிக்கப்படவில்லை என்றாலும், தோமோ கோசன் பல பாரம்பரிய நாகினாட்டா பள்ளிகள் உட்பட போர்வீரர் வகுப்பின் பெரும்பகுதியை பாதித்துள்ளார். தோமோ நோ மோனோகடாரி மற்றும் பல்வேறு உக்கியோ-இ போன்ற கலை நாடகங்களிலும் போரில் இவரது நடவடிக்கைகள் அதிக கவனத்தைப் பெற்றன. காலம் செல்ல செல்ல, ஓன்னா-புஜீஷாவின் செல்வாக்கு ஓவியங்களிலிருந்து அரசியலுக்கு வழிவகுத்தது.  
ஜென்பீ போரின் மற்றொரு பிரபலமான பெண் தளபதி ஹங்காகு கோசன் என்பவராவார். இவர் தோமோ கோசன் மினாமோட்டோ குலத்தின் கூட்டாளியாக இருந்தபோது, ஹங்காகு தைரா குலத்துடன் கூட்டணி வைத்தார். இந்த இரண்டு முக்கிய பெண் தளபதிகளின் இருப்பு இந்த காலகட்டத்தில் பெண்களின் நிலை எதிர்கால காலங்களை விட குறைவான சமத்துவமற்றதாக இருந்தது என்பதை உறுதிப்படுத்துகிறது. இந்த காலகட்டத்தில் இன்னும் பல பெண்கள் சாமுராய் ஆக இருந்திருக்கலாம். ஆனால் அவர்களில் பலர் வரலாற்றில் இருந்து விலக்கப்பட்டுள்ளனர்.
# கேடயப் பணிப்பெண்கள்

**கேடயப் பணிப்பெண்கள் (shield-maiden)** என்பவர்கள் எசுகாண்டிநேவிய நாட்டுப்புறவியல் மற்றும் நோர்சு தொன்மவியலில் காணப்படும் ஒரு பெண் போர்வீராங்கனைகளாகும். இத்தகைய கேடயப் பணிப்பெண்கள் கற்பனையானவர்களா அல்லது வரலாற்று நபர்களாக இருந்தார்களா என்பது நீண்ட காலமாக வரலாற்று அறிஞர்களால் விவாதிக்கப்படுகிறது.
# கேடயப் பணிப்பெண்கள்

## வரலாற்று இருப்பு

வரலாற்றாசிரியர்களால் கேடயப் பணிப்பெண்களின் வரலாற்று இருப்பைப் பற்றி பெரிதும் விவாதிக்கப்படுகிறது. நீல் பிரைஸ் போன்ற தொல்பொருள் அறிஞர்கள் ஜூடித் ஜெஷ் போன்ற அறிஞர்களின் கருத்துக்கு எதிராக கேடயப் பணிபெண்கள் வரலாற்றில் இருந்ததாக வாதிடுகின்றனர். இவர்கள் பயிற்சி பெற்ற அல்லது வழக்கமான பெண் வீராங்கனையாக இருந்ததாக ஆதாரங்கள் இல்லாததையும் மேற்கோள் காட்டுகிறார்கள்.  
கேடயப் பணிப்பெண்கள் பெரும்பாலும் ஹெர்வரர் உரைநடை ஓக் ஹியோரெக்ஸ் மற்றும் கெஸ்டா டானோரம் போன்ற உரைநடைகளில் குறிப்பிடப்படுகிறார்கள். மற்ற ஜெர்மானிய மக்களான கோத்ஸ், சிம்ப்ரி மற்றும் மார்கோமன்னி போன்றவர்களின் கதைகளிலும் இவர்கள் பற்றி காணப்படுகிறது . புராண வால்கெய்ரி என்பவர் அத்தகைய கேடயப் பணிப்பெண்களை அடிப்படையாகக் கொண்டிருந்திருக்கலாம்.
# கேடயப் பணிப்பெண்கள்

## வரலாற்று இருப்பு

#### தொல்லியல்

இங்கிலாந்தில் ஆயுதங்களைக் கொண்ட பெண் கல்லறைகள் கண்டுபிடிக்கப்பட்டுள்ளன. ஆனால் இவை எவ்வாறு விளக்கப்பட வேண்டும் என்பதை அறிஞர்கள் ஏற்கவில்லை. இங்கிலாந்தில் காணப்படும் கல்லறைகளும், எச்சங்களின் வேதியியல் பகுப்பாய்வும் ஆண்களுக்கும் பெண்களுக்கும் சற்றே சமமான விநியோகத்தை பரிந்துரைத்தன. இது கணவன் மற்றும் மனைவியை பரிந்துரைக்கிறது. அதே நேரத்தில் சில பெண்கள் ஆயுதங்களுடன் புதைக்கப்பட்டனர். *வைக்கிங்ஸ்* என்ற தொலைக்காட்சி தொடருக்கான ஒரு சிறப்பு நிகழ்ச்சியில், நீல் பிரைஸ் 1970களில் 10ஆம் நூற்றாண்டு பிர்கா- கல்லறை அகழ்வாராய்ச்சியில் ஏராளமான ஆயுதங்களைக் கொண்டிருந்தது. இரண்டு குதிரைகளின் எலும்புகள் எலும்பு பகுப்பாய்வின் போது ஒரு பெண்ணின் கல்லறையாக மாறியது என்பதைக் காட்டினார். 2017ஆம் ஆண்டில், டி.என்.ஏ பகுப்பாய்வு அந்த நபர் பெண் என்பதை உறுதிப்படுத்தியது,
# கேடயப் பணிப்பெண்கள்

## வரலாற்று இருப்பு

#### வரலாற்று கணக்குகள்

வைக்கிங் காலத்தில் பெண்கள் போரில் பங்கேற்றதாக சில வரலாற்று சான்றுகள் உள்ளன. 971இல் கியேவைச் சேர்ந்த முதலாம் எசுவியாடோஸ்லாவ் பல்காரியாவில் பைசாந்திகளைத் தாக்கியபோது பெண்கள் போரில் சண்டையிட்டதாக பைசாந்திய வரலாற்றாசிரியர் ஜான் ஸ்கைலிட்ஸஸ் பதிவு செய்கிறார். டொரொஸ்டோலன் முற்றுகையில் வராங்கியர்கள் பேரழிவுகரமான தோல்வியை சந்தித்தபோது, வீழ்ந்த வீரர்களிடையே ஆயுதமேந்திய பெண்களைக் கண்டுபிடித்ததில் வெற்றியாளர்கள் திகைத்துப் போனார்கள்.  
லீப் எரிக்சனின் கர்ப்பிணி சகோதரி பிரீடெஸ் எராக்ஸ்டாட்டிர் வின்லாந்தில் இருந்தபோது, அவர் ஒரு வாளைக்கொண்டு, வெறும் மார்பகத்துடன், தாக்கும் ஸ்க்ராலிங்கை பயமுறுத்தியதாகவும் கூறப்படுகிறது. கிரீன்லாந்து சரித்திரத்தில் இந்தச் சண்டை விவரிக்கப்படுகிறது. ஆனாலும், இது பிரீடெஸை ஒரு கேடயப் பணிப்பெண் என்று வெளிப்படையாகக் குறிப்பிடவில்லை.  
750ஆம் ஆண்டில் ப்ரூவெல்லிர் போரில் கேடயப் பணிப்பெண்கள் டேன்சுக்கு ஆதரவாக சண்டையிட்டதாக ஒரு டேனிஷ் வரலாற்றாசிரியரான சாக்சோ கிராமாட்டிகஸ் என்பவர் இதைப் பற்றித் தெரிவித்துள்ளார்.
# கேடயப் பணிப்பெண்கள்

## வரலாற்று இருப்பு

#### பழம்பெரும் கணக்குகள்

நார்ஸ் உரைநடைகளின் பெயரால் குறிப்பிடப்பட்ட கேடயப் பணிப்பெண்களின் எடுத்துக்காட்டுகள் ஒரு சில: வால்சுங்கா உரைநடையில் பிரைன்ஹில்ட்ர், ஹெர்வர் உரைநடையில் ஓவர் ஹெய்ரெக்ஸ், பெசா உரைநடையில் பிரைன்ஹில்டர், ஹெராவ்ஸ், ஸ்வீடன் இளவரசி தோர்ன்போர்க், ஹ்ரால்ப்ஸன் உரைநடையில் கவுட்ரெசெமஸ் கெஸ்டா டானோரம் மற்றும் கெஸ்டா டானோரமில் வேபோர்க் போன்றவர்கள். ஹெர்வர் உரைநடையில் சில மொழிபெயர்ப்புகளில் இரண்டு கேடயப் பணிப்பெண்கள் தோன்றுகின்றனர்.
# மென்டிஸ்

**மென்டிஸ்** (**Mendes** பண்டைய கீழ் எகிப்தில் நைல் நதி வடிநிலத்தின் கிழக்கே அமைந்துள்ளது. பிந்தைய கால எகிப்திய இராச்சியத்தின் கீழ் எகிப்தை ஆண்ட 29-ஆம் வம்சத்தவர்களின் தலைநகரம் மென்டிஸ் நகரம் ஆகும். மென்டிஸ் பாகையில் அமைந்துள்ள தொல்லியற்களங்கள் கொண்ட நகரம் ஆகும். இந்நகரம் எகிப்தை ஆண்ட கிரேக்க தாலமிப் பேரரசின் கீழ் இருந்தது. மேலும் பாரசீகர்களின் அகாமனிசியப் பேரரசு மற்றும் உரோமைப் பேரரசின் கீழ் ஒரு மாகாணமாக இருந்தது.
மம்மி]]
# மென்டிஸ்

## இதனையும் காண்க

- பண்டைய எகிப்திய அரசமரபுகள்
# தங்குதுரி அஞ்சய்யா

**தங்குதுரி அஞ்சய்யா** ( " Tanguturi Anjaiah" 16 ஆகஸ்ட் 1919 ) இவர் இந்தியாவின், ஆந்திர பிரதேசமாநிலத்தின் முதலமைச்சராக, 11 அக்டோபர் 1980 முதல் பிப்ரவரி 1982 வரை இருந்தார். இந்திய தேசிய காங்கிரஸின் முத்த தலைவராக இருந்தார். சிக்கந்தராபாத் நாடாளுமன்ற தொகுதியில் 1984 ஆம் ஆண்டு நாடாளுமன்ற உறுப்பினராக தேர்தெடுக்கப்பட்டார்.இவர் மத்திய தொழிலாளர் நல துறை அமைச்சராகவும் இருந்துள்ளார்
இவரது நினைவாக ஆந்திரா மாநில ஹைதராபாத் நகரில் உள்ள லும்பினி பூங்கா இவரது பெயர் வைக்கப்பட்டது
# குனோயிச்சி

**குனோயிச்சி (Kunoichi)** என்பது ஒரு பெண் நிஞ்ஜா அல்லது நிஞ்சிட்சு பயிற்சியாளராவார். ஜப்பானின் நிலப்பிரபுத்துவ காலத்தில், நிஞ்ஜாக்கள் கொலையாளிகள், உளவாளிகள் மற்றும் தூதர்களாக பயன்படுத்தப்பட்டனர். குனோயிச்சியின் பயிற்சி ஆண் நிஞ்ஜாக்களுக்கு வழங்கப்பட்ட பயிற்சியிலிருந்து முற்றிலும் வேறுபட்டு காணப்பட்டது. அவர்கள் பொதுவான திறன்களைக் கொண்டிருந்தாலும், தற்காப்புக் கலைகளான தைசிட்சு, கென்சிட்சு மற்றும் நிஞ்சிட்சு போன்றவற்றில் பயிற்சி பெற்றிருந்தனர். குனோயிச்சி பயிற்சி பாரம்பரிய பெண் திறன்களுக்கு முன்னுரிமை அளிக்கிறது.
# குனோயிச்சி

## சொற்பிறப்பியல்

பின்வரும் பக்கவாட்ட வரிசையில் "பெண்" (女, ஒன்னா) என்பதற்கான ஜப்பானிய எழுத்து முறைமையான கஞ்சி எழுத்துகளில் உள்ள மூன்று பக்கங்களை ஒத்திருக்கும் எழுத்துக்களின் பெயர்களிலிருந்து இந்த சொல் உருவானதாக கருதப்படுகிறது:  
- "く" என்பது "கு" என்று உச்சரிக்கப்படும் இரகனா எழுத்து
- "ノ" என்பது "இல்லை" என்று உச்சரிக்கப்படும் கட்டகனா எழுத்து
- "一" என்பது "இச்சி" (மற்றும் " ஒன்று " என்று பொருள்படும்) என்று உச்சரிக்கப்படும் கஞ்சி எழுத்து.  
எடோ காலத்தில் "குனோயிச்சி" என்ற சொல் அடிக்கடி பயன்படுத்தப்படவில்லை. இந்த சகாப்தத்தில், "女" என்ற கஞ்சி எழுத்து வழக்கமான வடிவத்தில் எழுதப்படவில்லை, ஆனால் வழக்கமாக சாய்ந்த வடிவத்தில் எழுதப்பட்டிருக்கலாம். <sup>யோஷிமாரு</sup>
# குனோயிச்சி

## பயன்பாட்டின் வரலாறு

17 ஆம் நூற்றாண்டின் பிற்பகுதியில் எழுதப்பட்ட நிஞ்ஜா கையேட்டின் *பன்சென்ஷுகாயின்* எட்டாவது தொகுதி *குனோயிச்சி* *-நோ-ஜுட்சு* பற்றி விவரிக்கிறது. இதை "ஒரு பெண்ணை பயன்படுத்துவதற்கான ஒரு நுட்பம்" என்று மொழிபெயர்க்கலாம். <sup>யோஷிமாரு</sup> மேலும் ஊடுருவல் நோக்கங்களுக்காகப் பயன்படுத்தப்பட்டது. நிஞ்ஜாக்கள் உருவாவதற்கு அர்ப்பணிக்கப்பட்ட இகா மற்றும் கோகா பகுதிகளில் உள்ள குலங்களின் அறிவை பன்சென்சுகாய் தொகுக்கிறது. இந்த ஆவணத்தின்படி, குனோயிச்சியின் முக்கிய செயல்பாடு உளவு, எதிரியின் எல்லையில் செயல்பாடுகளைக் கண்டறிதல், அறிவைச் சேகரித்தல், நம்பிக்கையைப் பெறுதல் அல்லது உரையாடல்களைக் கேட்பது போன்றவை. ஒரு சர்ச்சைக்குரிய வரலாற்று உதாரணம், 16 ஆம் நூற்றாண்டின் உன்னத வம்சாவளியான மொச்சிசுகி சியோம், நூற்றுக்கணக்கான உளவாளிகளின் ரகசிய வலையமைப்பை உருவாக்க பெண்களை நியமிக்க போர்வீரர் டகேடா ஷிங்கனால் நியமிக்கப்பட்டதாகத் தெரிகிறது.  
"பெண் நிஞ்ஜா" என்ற பொருள் முற்றிலும் நவீன பயன்பாடாக இருக்கலாம். இது முதன்முதலில் 1964இல் புடாரோ யமடா என்பவர் எழுதிய *நின்பே கக்கென்டென்* என்ற புதினத்தில் தோன்றி, அடுத்த ஆண்டுகளில் பிரபலமடைந்தது. <sup>யோஷிமாரு</sup> .
# குனோயிச்சி

## பிரபலமான கலாச்சாரத்தில்

*டெய்ல் ஆஃப் தி மூன்* என்ற மங்கா தொடரில் ஒரு பெண்ணை கவர்ந்திழுக்கும் கலையை கற்றுக்கொள்வதற்காக ஒரு இளம் பெண்கள் ஒரு எஜமானருடன் உறவு கொள்வதைக் காட்டுகிறது. அவர்கள் குனோயிச்சி என்றும் விவரிக்கப்படுகின்றன.
# குனோயிச்சி

## பிரபலமான கலாச்சாரத்தில்

### காட்சும் நோ சுபோன்

காட்சும் நோ சுபோன் செங்கோகு காலத்தைச் சேர்ந்த ஒரு புகழ்பெற்ற ஜப்பானிய பெண்ணாவார். [] இரைட்டாரே சிபாவின் செகிககாரா என்ற வரலாற்று புதினத்தின் முக்கிய கதாபாத்திரமாக இவர் பிரபலமானார். இந்தப் புதினத்தில், செகிககாரா போருக்கு முன்னர் தனது அரசியல் எதிரி இசிதா மிட்சுனாரி மீது உளவு பார்க்க தோக்குகாவா ஐயாசு அனுப்பிய குனோயிச்சி (பெண் நிஞ்ஜா) ஆவார்.
# குனோயிச்சி

## பிரபலமான கலாச்சாரத்தில்

### உமேமுரா சவானோ

உமேமுரா சவானோ என்பவர் மற்றொருரு குனோயிச்சி (பெண் நிஞ்ஜா) ஆவார். இவர் தகேடா குலத்திற்கு சேவை செய்தார் என்று கருதப்படுகிறது. மாட்சுசிரோ தொமைனில் வழங்கப்பட்ட 13 மீட்டர் நீள நிஞ்ஜுட்சு இந்த நிஞ்ஜா பள்ளியின் நிறுவனர் என்று அறிமுகப்படுத்தியது. [] மாட்சுசிரோ களத்தின் டைமியான சனாடா குலம், டகேடா குலத்தின் முன்னாள் தக்கவைப்பாளராக இருந்தார், உமேமுரா சவானோ அவருக்காக பணியாற்றினார்.
# குனோயிச்சி

## பிரபலமான கலாச்சாரத்தில்

### மொச்சிசுகி சியோஜோ

மொச்சிசுகி சியோஜோ அல்லது மோச்சிசுகி சியோ என்றும் அழைக்கப்படும் மொச்சிசுகி சியோம், 16 ஆம் நூற்றாண்டின் ஜப்பானிய கவிஞரும் பிரபுவும் ஆவார். இவர் தகேடா குலத்தின் சேவையில் நிஞ்ஜா முகவர்கள் (குனோயிச்சி) அனைத்து பெண் குழுவை உருவாக்கினார்.
# எஸ். ஜே. ஜனனி

**சுப்பிரமணியன் ஜெயா ஜனனி (Subramanian Jaya Jananiy)** மேலும் **கடலூர் ஜனனி** மற்றும் **எஸ்.ஜே. ஜனனி** என்றும் அறியப்படும் இவர் ஒரு இந்திய இசையமைப்பாளரும், பாடகரும்,பாடலாசிரியரும், பல வாத்திய இசைக் கலைஞரும் ஆவர். இவர் தமிழ்நாட்டின் சென்னையை அடிப்படையாகக் கொண்டு இயங்குகிறார். 2001 ஆம் ஆண்டில் இந்திய அரசாங்கத்தால் விதிவிலக்கான சாதனைக்கான தேசிய குழந்தை விருது இவருக்கு வழங்கப்பட்டது. 2003ஆம் ஆண்டில் தமிழக அரசால் கலை இளமணி விருதும் ஜனனிக்கு வழங்கப்பட்டது. ஜனனி கர்நாடக இசை, இந்துஸ்தானி இசை மற்றும் மேல்நாட்டுச் செந்நெறி இசை ஆகியவற்றில் நன்கு பயிற்சி பெற்றவராவார். இவர் விசைப்பலகை , பியானோ மற்றும் அரங்கப் பதிவுக்காக வயலின், வீணை மற்றும் கிட்டார் ஆகியவற்றையும் வாசிப்பார். ஜனனி அகில இந்திய வானொலியின் பி உயர் தர கலைஞர் ஆவார்.
# எஸ். ஜே. ஜனனி

## ஆரம்பகால வாழ்க்கை மற்றும் கல்வி

ஜனனி தமிழ்நாட்டின் திருநெல்வேலியில் சாந்தி மற்றும் வி.சுப்பிரமணியன் ஆகியோருக்குப் பிறந்தார். கடலூரில் உள்ள புனித மேரி மெட்ரிகுலேஷன் மேல்நிலைப்பள்ளியில் ஒன்பதாம் வகுப்பு வரை தனது கல்வியை முடித்தார் . அங்கு இவருக்கு ஒவ்வொரு ஆண்டும் சிறந்த பாடகர் விருது வழங்கப்பட்டது. புனித மேரி மெட்ரிகுலேஷன் பள்ளியில் இருந்தபோது, இசை பிரிவில் தேசிய அளவில் போகோ தொலைக்காட்சி நடத்திய *போகோ அமேசிங் கிட்* விருதுக்கு ஜனனி பரிந்துரைக்கப்பட்டார். 2006ஆம் ஆண்டில், இவரது குடும்பத்தினர் சென்னைக்கு குடிபெயர்ந்தனர். அங்கு இவர் ஆதர்ஷ் வித்யாலயா மேல்நிலைப் பள்ளியில் மெட்ரிகுலேஷன் முடித்தார். சேக்ரட் ஹார்ட் மெட்ரிகுலேஷன் மேல்நிலைப் பள்ளியிலிருந்து தனது மேல்நிலைக் கல்வியை முடித்தார் .  
2009ஆம் ஆண்டில், ஜனனி சென்னை ஸ்டெல்லா மேரிக் கல்லூரியில் நுழைந்தார் . அங்கு இவர் 2012இல் பொருளாதாரத்தில் பட்டம் பெற்றார். சென்னை ராணி மேரி கல்லூரியில் தனது இசையில் முதுகலைப் பட்டமும், பெற்றார். 2017ஆம் ஆண்டு நிலவரப்படி, ஜனனி குயின் மேரி கல்லூரியில் இசையில் முதுதத்துவமாணி செய்து கொண்டிருந்தார்.
# எஸ். ஜே. ஜனனி

## இசை நடை மற்றும் செல்வாக்கு

ஜனனி ஒரு முக்கிய கருநாடக பாடகர் மங்களம்பள்ளி பாலமுரளிகிருஷ்ணாவின் சீடராக இருந்து வருகிறார். நெய்வேலி சந்தானகோபாலன், இஞ்சிக்குடி கணேசன், ருக்மிணி ரமணி, சிதம்பரம் சண்முகம், கீதா சீனிவாசன் மற்றும் குரு லட்சுமி ஆகியோரின் கீழும் பயிற்சி பெற்றுள்ளார். இவரது 8 ஆவது வயதில், தமிழ் மொழி வார இதழான ஆனந்த விகடன் "சாதனை நாயகி" என்று இவரை அங்கீகரித்தது. தமிழ் நாளிதழான தினமணி, இவரை "ஏழு வயது இசைக்குயில்" என்று பாராட்டியது. பிரபல தமிழ் கவிஞரும் பாடலாசிரியருமான வைரமுத்து, தமிழ் வார இதழான குமுதத்திற்கு அளித்த ஒரு பேட்டியில் இவரை "நீ என் மகள்" என்ற தலைப்பில் குறிப்பிட்டார்.
# ஜலகம் வெங்கல ராவ்

**ஜலகம் வெங்கல ராவ்**
இவர் இந்தியாவின்,ஆந்திர பிரதேசமாநிலத்தின் முதலமைச்சராக, 11 டிசம்பர் 1973 முதல் மார்ச் 1978 வரை இருந்தார். இந்திய தேசிய காங்கிரஸின் ஆந்திரா மாநில தலைவராகவும்  இருந்துள்ளார் . முதலமைச்சர் காசு பிரமானந்த ரெட்டி அமைச்சரவையில் உள்துறை அமைச்சராக இருந்தார். பின்பு இந்திரா காந்தி அவர்களால் ஆந்திரா மாநில முதல்வராக நியமிக்கப்பட்டார் இவர் 1984 மற்றும் 1989 ஆம் ஆண்டுகளில் கம்மம் மக்களவைத் தொகுதியில் இருந்து நாடாளுமன்ற உறுப்பினராக தேர்தெடுக்கப்பட்டு ராஜீவ் காந்தி அமைச்சர் அவையில் தொழித்துறை அமைச்சர் இருந்தார். 12 ஜூன் 1999 அன்று இயற்கை எய்தினார்.
# யோக்மயா நியூபனே

**யோக்மயா நியூபனே** ( *Yogmaya Neupane*) (1867-1941) என்பவர் ஒரு மதத் தலைவரும், பெண்கள் உரிமை ஆர்வலரும் மற்றும் கவிஞரும் ஆவார். இவர் நேபாளத்தின் போஜ்பூர் மாவட்டத்தைச் சார்ந்தவர். யோக்மயா நேபாளத்தின் முன்னோடி பெண் கவிஞர்களில் ஒருவராகக் கருதப்படுகிறார். இவரது ஒரே வெளியிடப்பட்ட கவிதை நூலான *சர்வார்த்த யோக்பானி* என்பது இவரது குறிப்பிடத்தக்க பங்களிப்பாக கருதப்படுகிறது.
# யோக்மயா நியூபனே

## ஆரம்பகால வாழ்க்கை (1867-1872)

யோக்மயா 1867இல் கிழக்கு நேபாளத்தின் கோசி மண்டலத்தில் உள்ள போஜ்பூர் மாவட்டத்தில் உள்ள நேபாளந்தா என்ற கிராமத்தில் ஒரு பிராமணக் குடும்பத்தில் பெற்றோர்களான தந்தை சிறீலால் உபாத்யா நியூபனே மற்றும் தாய் சந்திரகலா நியூபனே ஆகியோருக்கு மூன்று குழந்தைகளில் மூத்த குழந்தையாகவும், ஒரே மகளாகவும் பிறந்தார்.
# யோக்மயா நியூபனே

## குடும்பம்

அந்தக் காலகட்டத்தில் நடைமுறையில் இருந்த பிராமண பழக்கவழக்கங்களின்படி, யோக்மயா தனது பெற்றோரால் மனோரத் கொய்ராலா என்ற சிறுவனுடன் திருமணம் செய்து கொண்டார். அப்போது இவருக்கு 7 வயது. இருப்பினும், இவர் தனது மாமியாருடன் தங்கியிருந்த காலம் முழுவதும், மிகவும் துன்பப்பட்டதாக நம்பப்படுகிறது. தனது பதின்வயதிலேயே, யோக்மயா வீட்டிலிருந்து தப்பி தனது தாய் வீட்டிற்குத் திரும்ப முடிவு செய்தார். இருப்பினும், யோக்மாயாவை இவரது தந்தை மற்றும் இவரது சமூகத்தினர் வீட்டில் எளிதில் ஏற்றுக்கொள்ளவில்லை, அதற்கு பதிலாக அவர்கள் மாமியாரிடம் திரும்புமாறு இவரை வலியுறுத்தினர். ஆனால், மாமியார் இவரை மீண்டும் தங்கள் வீட்டில் ஏற்றுக்கொள்ள மறுத்ததால், இவருடைய தந்தை தயக்கத்துடன் இவரை தனது வீட்டில் தங்க அனுமதிக்க முடிவு செய்தார்.
# யோக்மயா நியூபனே

## பணிகள்

யோக்மயாவின் கவிதைகள் நேபாளத்தை ராணா வம்சம் ஆட்சி செய்த காலத்திலும், பிரித்தானிய இராச்சியத்தின் கீழ் இந்தியா ஆட்சி செய்யப்பட்ட காலத்திலும் எழுதப்பட்டுள்ளது. அக்கால கலாச்சார மற்றும் அரசியல் அடக்குமுறையால் வகைப்படுத்தப்பட்ட இவரது பாணி முற்றிலும் அசல் மற்றும் தைரியமாக வெளிப்படையாக இருந்தது. ஒரு மதத் தலைவராக இந்து மதச் சூழலில் குறிப்பிடத்தக்க கவனம் செலுத்திய போதிலும், இவரது கவிதைகள் மற்றும் செயல்பாட்டு கருப்பொருள்கள் இப்பகுதியில் பெண் மற்றும் சிறுபான்மை உரிமைகள் மீது பெரிதும் சுழன்றன, இது அந்த நேரத்தில் ஏராளமான மக்களைக் கவர்ந்தது. இவரது பிற்காலத்தில், இவரது நடவடிக்கைகள் அரசாங்கத்தால் பெரிதும் கண்காணிக்கப்பட்டன. மேலும் இவரது பணிகள் ராணா ஆட்சியாளர்களின் கட்டளையின் கீழ் அதிகாரிகளால் தடை செய்யப்பட்டன. மேலும் இவரும், இவரது குழுவும்ர் துன்புறுத்தப்பட்ட போதிலும், நேபாளத்தில் கிழக்கு நேபாளத்தில் அவரது பிறந்த இடத்தை சுற்றி தங்குவதைத் தேர்ந்தெடுத்து தனது கடைசி நாட்களைக் கழித்ததில் குறிப்பிடத்தக்கவர். 1920ஆம் ஆண்டில் நேபாளத்தில் உடன்கட்டை ஏறும் வழக்கம் ஒழிக்கப்பட்டதன் பின்னணியில் முக்கியமாக கருதப்பட்ட நேபாள பெண்களின் முதல் அமைப்பான நாரி சமிதி எனற அமைப்பு 1918இல் யோக்மயாவால் நிறுவப்பட்டது என்றும் கருதப்படுகிறது.
# யோக்மயா நியூபனே

## இறப்பு

இவர் துறவு மேற்கொண்டதாக அறிவித்து நேபாளத்திற்கு திரும்பிய பின்னர் யோக்மயாவின் செயல்பாடு தொடங்கியது. அதிகாரிகள் யோக்மாயா மற்றும் இவரது ஆதரவாளர்கள் குழு மீது கடுமையாக இருந்ததோடு, நிர்வாகத்திற்கான அவர்களின் மிருகத்தனமான மற்றும் ஊழல் அணுகுமுறையை சீர்திருத்த விரும்பாத நிலையில், யோக்மாயாவும் இவரது 67 சீடர்களும் நேபாளி வரலாற்றில் மிகப் பெரிய வெகுஜன தற்கொலை செய்து கொண்டனர். இவர்கள் 1941இல் அருண் ஆற்றில் மூழ்கி இறந்தனர். 2016 சனவரியில், நேபாள அரசு இவரது பங்களிப்புகளை அங்கீகரித்து ஒரு அஞ்சல் தலை வெளியிட்டது.
# ஒன்பது பாகை நிலநடுக் கோட்டு நீரிணை

**ஒன்பது பாகை நிலநடுக் கோட்டு நீரிணை** (Nine Degree Channel) என்பது பூமியை புவியியல் முறைப்படி பிரிப்பதற்காக உருவாக்கப்பட்ட நில நடுக்கோட்டில் அமைந்துள்ள நிலப்பகுதிகளைக்குறிக்கும். இவற்றில் அரபிக்கடல் பகுதியில் அமைந்துள்ள இந்தியாவிற்குச் சொந்தமான இலட்சத்தீவுக்கூட்டங்களை உள்ளடக்கிய பகுதியாகும். இவற்றில் அந்தமான் தீவுகள், அமினிதிவி என மொத்தம் 36 தீவுகள் அடங்கும். இத்தீவானது இந்தியாவின் ஒன்றியப் பகுதி ஆகும்.
# 2020 வங்காளதேசத்தில் கொரோனாவைரசுத் தொற்று

**22020 வங்காளதேசத்தில் கொரோனாவைரசுத் தொற்று** (*2020 coronavirus pandemic in Bangladesh*) என்பது 2020 ஆம் ஆண்டில் வங்காளதேச நாட்டில் கொரோனாவைரசால் ஏற்பட்டு வரும் பாதிப்புகளை குறிப்பதாகும். நவம்பர் 19, 2020 நிலவரப்படி, வங்காளதேசத்தில் 420,238 பேருக்கு கொரோனாவைரசுத் தொற்று உறுதிப்படுத்தப்பட்டுள்ளது. அதில் 6,067 பேர் உயிரிழந்துள்ளனர்.
# 2020 வங்காளதேசத்தில் கொரோனாவைரசுத் தொற்று

## உலகளாவிய அபாயம்

கொரோனாவைரசு தொற்று நோயை உலக சுகாதார நிறுவனம் உலகளாவிய தொற்றுநோய் என்று அதிகாரப்பூர்வமாக அறிவித்துள்ளது. ஒரு தொற்றுநோய் உலகம் முழுவதும் மிக வேகமாக பரவினால் மட்டுமே, அந்நோயை உலகளாவிய தொற்றுநோய் என்று உலக சுகாதார நிறுவனம் அறிவிக்கும்.  
2020 ஆம் ஆண்டு மார்ச்சு மாதம் 28 அன்றைய நிலவரப்படி 190-க்கும் மேற்பட்ட நாடுகளில், 597,000 பேருக்கும் மேலானோர் இத்தொற்று நோயால் பாதிக்கப்பட்டுள்ளனர். உலகம் முழுவதிலும் கிட்டத்தட்ட 27,300 பேர் இப்பெருந்தொற்று நோய்க்கு இறந்துள்ளனர்.  
கடந்த இரண்டு மாதங்களாக உலக மருத்துவர்கள் பலரும் இந்நோய்த்தொற்றை குறித்து முழுமையாக புரிந்து கொள்ள மட்டுமே இன்னும் முயன்று வருகின்றனர். உலக நாடுகளில் ஏற்பட்டுள்ள உயிரிழப்புகளின் எண்ணிக்கையை எண்ணிப்பார்த்தாலேயே கொரோனாவைரசு தொற்றுநோயின் தீவிரத்தைப் புரிந்து கொள்ள முடியும்.  
கோவிட்-19 வைரசு பாதிக்கப்பட்டவரின் மூக்கு அல்லது வாயிலிருந்து வெளியேறும் நீர்த்துளிகள் மூலமாகவே கண்ணிமைக்கும் நேரத்தில் அருகில் உள்ளவர்களுக்கு நோயை பரப்பிவிடும் அபாயத்தை கொரோனாவைரசு தனது பலமாக வைத்திருக்கிறது. வங்காள தேசத்தின் தொற்றுநோயியல், நோய் கட்டுப்பாடு மற்றும் ஆராய்ச்சி நிறுவனமும், இந்நாட்டு மக்களுக்கு நோய் அறிகுறிகள் தென்பட்டாலோ, நோய்பாதிப்பு இருக்குமென்று சந்தேகம் தோன்றினாலோ தொடர்பு கொள்வதற்காக அவசர உதவிக்கென்று தொலைபேசி எண்கள், மின்னஞ்சல் முகவரிகள், முகநூல் பக்கங்கள் என பொதுமக்களுக்கு பல வசதிகளை செய்து கொடுத்துள்ளது.
# அயின் காஜல் சிலைகள்

அயின் காஜல் சிலை, காலம் கிமு 7200 - கிமு 6200]]  
**அயின் காஜல் சிலைகள்** ( **Ain Ghazal Statues**), பண்டைய அண்மை கிழக்கு பிரதேசத்தில் மேல் மெசொப்பொத்தேமியாவின் தற்கால ஜோர்தான் நாட்டின் தலைநகரமான அம்மான் நகரத்திற்கு அருகில் **அயின் காஜல்** எனும் தொல்லியல் களத்தில், மட்பாண்டத்திற்கு முந்தைய புதிய கற்காலத்தின் கிமு 7,200 – கிமு 6,200-க்கு இடைப்பட்ட காலப்பகுதியில், சுண்ணாம்புக் கல் கலவை மற்றும் நாணல் புல்லினால் செய்து நிறுவப்பட்ட 15 சிலைகளின் தொகுதியாகும். அயின் காஜல் பகுதியில் 1983 மற்றும் 1985 ஆண்டுகளில் மேற்கொண்ட தொல்லியல் அகழ்வாய்வுகளில் இத்தொன்மை வாய்ந்த சிலைகள் கண்டுபிடிக்கப்பட்டது.  
தொல்லியல் அறிஞர்கள், அயின் காஜல் சிலைகளின் காலம், கிமு ஏழாயிரமாண்டின் நடுப்பகுதிக்கும், கிமு எட்டாயிரமாண்டின் நடுப்பகுதிக்கும் இடைப்பட்ட காலம் எனக்கணித்துள்ளனர்.அயின் காஜல் சிலைகளில் சிலவற்றவை தற்போது ஜோர்தான் அருங்காட்சியகத்திலும், லூவர் அருங்காட்சியகத்திலும் காட்சிக்கு வைக்கப்பட்டுள்ளது.  
**அயின் காஜல் சிலைகள்** ( **Ain Ghazal Statues**), பண்டைய அண்மை கிழக்கு பிரதேசத்தில் மேல் மெசொப்பொத்தேமியாவின் தற்கால ஜோர்தான் நாட்டின் தலைநகரமான அம்மான் நகரத்திற்கு அருகில் **அயின் காஜல்** எனும் தொல்லியல் களத்தில், மட்பாண்டத்திற்கு முந்தைய புதிய கற்காலத்தின் கிமு 7,200 – கிமு 6,200-க்கு இடைப்பட்ட காலப்பகுதியில், சுண்ணாம்புக் கல் கலவை மற்றும் நாணல் புல்லினால் செய்து நிறுவப்பட்ட 15 சிலைகளின் தொகுதியாகும். அயின் காஜல் பகுதியில் 1983 மற்றும் 1985 ஆண்டுகளில் மேற்கொண்ட தொல்லியல் அகழ்வாய்வுகளில் இத்தொன்மை வாய்ந்த சிலைகள் கண்டுபிடிக்கப்பட்டது.  
தொல்லியல் அறிஞர்கள், அயின் காஜல் சிலைகளின் காலம், கிமு ஏழாயிரமாண்டின் நடுப்பகுதிக்கும், கிமு எட்டாயிரமாண்டின் நடுப்பகுதிக்கும் இடைப்பட்ட காலம் எனக்கணித்துள்ளனர். அயின் காஜல் சிலைகள் மேல் மெசொப்பொத்தேமியாவின் வரலாற்றுக்காலத்திற்கு முந்தைய, மட்பாண்டத்திற்கு முந்தைய புதிய கற்காலக் கலைகளை எடுத்துரைக்கிறது.
# அயின் காஜல் சிலைகள்

## இதனையும் கான்ண்க

- ஊர்பா மனிதன்
- பெருவயிறு மலை
- மட்பாண்டத்திற்கு முந்தைய புதிய கற்காலம்
# பூதம்களி

**பூதம்களி** என்பது இந்தியாவின் கேரள மாநிலத்தில் ஆடப்படும் நாட்டுப்புறக் கலை வடிவம் ஆகும். இந்தக் கலை வடிவத்தின் உடையில் பல்வேறு வகையான அலங்காரங்கள் செய்யப்படுகின்றன. இது வழக்கமாக மலப்புரம் மாவட்டத்தின் பகவதி அம்மன் கோயில்களில் பதினைந்து நிமிடக் கலையாக பெரும்பாலும் இரவு நேரங்களில் நிகழ்த்தப்படுகிறது. இந்த நடனம் துர்கா தேவி தரிகா அசுரருடனான அவரது போர் பற்றிய புராணக் கதையை அடிப்படையாகக் கொண்டது .
# பூதம்களி

## நிகழ்த்துமுறை

பெரும்பாலும் மூன்று நபர்களால் நடத்தப்படும் பூதம்களி பல்வேறு அடிச்சுவடுகளுடன் ஆடப்படுகிறது. நடனம் ஆடுவதற்கு ஒரு வாரம் கடுமையான கட்டுப்பாடுகளுடன் விரதமிருந்து இந்த நடனத்திற்கு தயார் ஆகின்றனா். இந்த நடனத்தை ஆடுவதற்கு கட்டுக்கோப்பான உடல் வாகு அவசியமாதலால் இச்செயல்முறை கடைபிடிக்கப்படுகிறது. *சிலங்கி* என்றழைக்கப்படும் ஒரு வகை மணிகள் கொண்ட சலங்கைகளை அணிந்த கலைஞர்கள், *துடி* என்ற இசைக் கருவியின் தாளத்திற்கு ஏற்ப நடனக் கலைஞா்கள் நடனமாடுகின்றனா். நடனம் ஆரம்பத்தில் மிகவும் மெதுவாகவும் பின்னர் நேரம் செல்லச் செல்ல தாளமும் நடன வேகமும் அதிகரிக்கிறது. இந்த நடனம் ஆடுவதற்கு நல்ல உடல் நெகிழ்வுத் தன்மை அவசியம் ஆகிறது . வழக்கமாக இந்த கலை வடிவத்தை கேரளாவில் உள்ள *மன்னான்ஸ்* என்ற சமூக மக்களால் நிகழ்த்தப்படுகிறது
# பூதம்களி

## உடையலங்காரம்

பூதம்களி நடனத்தின் போது பயன்படுத்தப்படும் உடைகள் மற்றும் ஆபரணங்கள் பன்முகத்தன்மையைக் கொண்டுள்ளன. இந்த ஆடை கதகளி நடன உடையை ஒத்திருக்கிறது. நடனக் கலைஞா்கள் அணியும் சிக்கலான பூதம் போன்ற முகமூடிம் மற்றும் தலைக்கு மேல் அணியும் பெரிய பூத முகம் போன்ற அலங்காரப் பலகை பலா மரம் அல்லது முறுக்கு என்ற ஒரு வகை மரத்தால் செய்யப்படுகின்றன. அலங்காரத்திற்கு மயில் இறகுகள், துணி, பட்டு, கரும்புத் துண்டுகள், கண்ணாடி, பல்வேறு வண்ணங்களைக் கொண்ட காகிதங்கள் மற்றும் மூங்கில் ஆகியவை பயன்படுத்தப்படுகின்றன. கலைஞர்கள் கழுத்து மற்றும் இடுப்புப் பகுதிகளில் வெவ்வேறு வகையான ஆபரணங்களை அணிந்து கொண்டு மணிகட்டு மற்றும் தோள்களில் முட்களுடன் கூடிய சிறப்பு வளையல்களையும் அணிந்துள்ளனர். இந்த ஆபரணங்கள் சிவப்பு துணிக்கு மேலே அணியப்பட்டுள்ளன.  
மயிலின் இறகுகள் முடிகளுக்கு பதிலாக பயன்படுத்தப்படுகின்றன. நடனதடத்தை ஆடுபவா்கள் மரத்தால் ஆன வண்ண முகமூடியுடன் கிரீடம் அணிந்துள்ளனர். இந்த முகமூடியில் நாக்கு வெளிப்புறமாக நீட்டப்பட்டுள்ளது. இது சிவனின் வீரர்களின் கோபத்தையும் ஆத்திரத்தையும் குறிக்கிறது. பூதம்களி நடனத்தில் வண்ணமயமான கிரீடம் அரை வட்ட வடிவத்தில் உள்ளது. நடனக் கலைஞர்கள் தங்கள் கையில் ஒரு கேடயத்தைப் பயன்படுத்துகிறார்கள்.
# பூதம்களி

## தற்போதைய நிலை

முன்னர் பூதம்களி நடனத்தை ஆட பிரத்யேக நடனக்கலைஞா்கள் இருந்த நிலை மாறி இன்றைய காலகட்டத்தில் அதை ஆடும் கலைஞா்களின் எண்ணிக்ககை குறைந்து வருகிறது. அவா்களுக்கு சொற்ப அளவிலேயே வருமானம் கிடைப்பதால் வேறு தொழில்களை செய்ய செல்கின்றனா். இதனால் இக்கலை வடிவம் கேரளாவில் மெல்ல மெல்லக் குறைந்து வருவதாக இந்தியா டூடே ஊடகச் செய்தியில் தெரிவித்துள்ளது.  
கூத்தநாடு வி. பாலன் பூதம்களி நடனத்தை ஆடும் முக்கிய நாட்டுக்புற நடனக் கலைஞர் ஆவார். அவருக்கு 2002 ஆம் ஆண்டுக்காக கேரள சங்கீத நாடக அகாடமி விருது வழங்கப்பட்டுள்ளது.
# விக்கிப்பீடியா:பங்களிப்பாளர் அறிமுகம்/காந்திமதி

**சு.காந்திமதி ** தமிழ்நாட்டிலுள்ள வேலூரைச் சேர்ந்தவர். 2015 ஆம் ஆண்டு
முதல் தமிழ் விக்கிப்பீடியாவில் பங்களித்து வருகிறார். அரசு பள்ளியில் ஆங்கில பட்டதாரி ஆசிரியராகப் பணிபுரிகிறார்.யோகா, உடற்பயிற்சி, பள்ளிப்பணி என திட்டமிட்டு நேரத்தைச் செலவிடும் காந்திமதி கிடைக்கும் குறைந்த ஓய்வு நேரத்திலும் விக்கிப்பீடியாத் திட்டங்களில் பங்களிப்பு செய்கிறார்.
விக்கிமூலத்தில் சுமார் 1700 தொகுப்புகளும், விக்கித்தரவில் சுமார் 1300 தொகுப்புகளும் செய்துள்ள காந்திமதி விக்கிப்பீடியாவில் வேங்கைத்திட்டம் 2.0 போட்டி, விக்கி மகளிர் நலம், விக்கிப் பெண்களை நேசிக்கிறது 2020 போன்ற திட்டங்களில் பங்கேற்று முக்கிய பங்காற்றியவர்.
# நச்சுயிரி நோய்

**நச்சுயிரி நோய்** *(viral disease)* ( அல்லது **நச்சுயிரித் தொற்று**, அல்லது **நச்சுயிரித் தொற்று நோய்** ஓர் உயிரியின் உடலில் நோயீனி நச்சுயிரிகள் முற்றுகையிட்டு உயிர்க்கலங்களில் நுழைந்து அவற்றுடன் தொற்றிக்கொள்ளும்போது தோன்றுகிறது .
# நச்சுயிரி நோய்

## கட்டமைப்புப் பான்மைகள்

ஒரே குடும்பத்தில் உள்ள நச்சுயிரி இனங்கள் ஒரேவகையான மரபன்தொகை வகைமை, வீறியன் வடிவம், இனப்பெருக்கக் களம் ஆகிய அடிப்படை கட்டமைப்புப் பான்மைகளைப் பகிர்கின்றன.  
நச்சுயிரி சார்ந்த ஐந்து இரட்டைப்புரி டி.என்.ஏ மரபன்தொகை அமைந்த குடும்பங்கள் உள்ளன: இவற்றில் அடினோவிரிடே, பாப்பிலோமாவிரிடே, பால்யோமாவிரிடே எனும் மூன்று குடும்பங்கள் உறையற்றன; எர்ப்பெசுவிரிடே, போக்சுவிரிடே ஆகிய இரண்டுகுடும்பங்கள் உறையுள்ளவை. அனைத்து உறையற்ற குடும்பங்களும் ஐசாசுஹெட்ரல் காப்சிடுகளைக் கொண்டுள்ளன.  
எபடுனாவிரிடே எனும் ஓர் இரட்டைப்புரி கொண்ட டி. என். ஏ மரபன்தொகை அமைந்த தனி நச்சுயிரிக் குடும்பமும் உள்ளது: இந்த நச்சுயிரிகள் உறையுள்ளன.  
மாந்தரைத் தொற்றும் பார்வோவிரிடே எனும் நச்சுயிரி சார்ந்த ஒற்றைப்புரி டி. என். ஏ மரபன்தொகை அமைந்த குடும்பமும் உள்ளது. இதன் நச்சுயிரிகள் உறையற்றவை.  
நச்சுயிரி சார்ந்த ஏழு நேரியல் ஒற்றைப்புரி ஆர். என். ஏ மரபன்தொகை அமைந்த நச்சுயிரிக் குடும்பங்கள் உள்ளன: இவற்றில் உறையற்ற ஆசுட்டிரோவிரிடே, காலிசிவிரிடே, பிகார்னாவிரிடே எனும் மூன்று குடும்பங்களும் உறையுள்ள கொரொனாவிரிடே, பிளேவிவிரிடே, இரெட்ரோவிரிடே, டோகாவிரிடே எனும் நான்கு குடும்பங்களும் அமைகின்றன. அனைத்து உறையற்ற குடும்ப நச்சுயிரிகளும் ஐசாசுஹெட்ரல் காப்சிடுகளைப் பெற்றுள்ளன.  
நச்சுயிரி சார்ந்த ஆறு எதிரியல் ஒற்றைப்புரி ஆர். என். ஏ மரபன்தொகை அமைந்த குடும்பங்களும் உள்ளன: இவற்றிலமரினாவிரிடே, புன்யாவிரிடே, பிளோவிவிரிடே, ஆர்த்தோமிக்சோவிரிடே, பாராமிக்சோவிரிடே, இறாப்டோவிரிடே ஆகியன அடங்கும். இவை அனைத்தும் உறையுடன் எழுசுருள் உட்கரு காப்சிடுகளைப் பெற்றுள்ளன.  
இரியோவிரிடே எனும் ஓர் இரட்டைப்புரி ஆர். என். ஏ மரபன்தொகை அமைந்த குடும்பமும் உள்ளது.  
மேலுள்ள எந்தவகை நச்சுயிரிக் குடும்பத்திலும் வகைபடுத்தப்படாத கல்லீரல் அழற்சி டி வகை (எப்படிட்டிசு டி வகை) நச்சுயிரி எனும் கூடுதலான நச்சுயிரி ஒன்றும் உள்ளது. இது மாந்தரைத் தொற்றும் பிற நச்சுயிரிக் குடும்பங்களில் இருந்து முற்றிலும் வேறுபட்டதாக அமைகிறது.  
நோய் ஏற்படுத்தாமல் மாந்தரைத் தொற்றும் அனெல்லோவிரிடே எனும் நச்சுயிரிக் குடும்பம் ஒன்றும் டிபெண்டோவைரசு எனும் நச்சுயிரிப் பேரினம் ஒன்றும் உள்ளன. இந்த இருவகையன்களும் உறையற்ற ஒற்றைப்புரி டி. என். ஏ மரபன்தொகை அமைந்த நச்சுயிரிகளாகும்.
# நச்சுயிரி நோய்

## கட்டமைப்புப் பான்மைகள்

### நடைமுறை விதிகள்

மாந்தரைத் தொற்றும் நச்சுயிரிக் குடும்பங்களிடையே மருத்துவர்களும் நுண்ணுயிரியலாளர்களும் நச்சுயிரியலாளர்களும் பின்பற்றவேண்டிய பல நடைமுறை விதிகள் உள்ளன.  
பொது விதிமுறையாக, டி. என். ஏ நச்சுயிரிகள் உட்கருவில் இனப்பெருக்கம் செய்கின்றன; ஆர். என். ஏ நச்சுயிரிகள் கலக்கணிகத்தில் இனப்பெருக்கம் செய்கின்றன. இந்த பொது விதிமுறைக்கு சில விதிவிலக்குகள் உள்ளன. போக்சுவைரசுகள் கலக்கணிகத்திலும் ஆர்த்தோமிக்சோவைரசுகளும் எப்படிட்டிசு டி நச்சுயிரிகளும் உட்கருவிலும் இனப்பெருக்கம் செய்கின்றன.  
புன்யாவிரிடே, ஆர்த்தோமிக்சோவிரிடே, அரினாவிரிடே, இரியோவிரிடே ஆகிய நான்கு குடும்பங்கள் துண்டாடப்பட்ட மரபன்தொகைகளைக் கொண்டுள்ளன (இவற்றின்சுருக்கப்பெயர் ஆங்கிலத்தில் BOAR என்பதாகும்). இவை அனைத்துமே ஆர்.என். ஏ நச்சுயிரிகளாகும்.  
புன்யா நச்சுயிரி, பிளேவி நச்சுயிரி, டோகா நச்சுயிரி ஆகிய மூன்று குடும்பங்கள் கணுக்காலிகளால் மட்டுமே கடத்தப்படுகின்றன. சில இரியோ நச்சுயிரிகள் கணுக்காலி நோயீனிகளாலும் கடத்தப்படுகின்றன. இவை அனைத்துமே ஆர்.என். ஏ நச்சுயிரிகளாகும்.  
கொரோனாவிரிடே எனும் உறையுள்ள நச்சுயிரிக் குடும்பம் மட்டும் குடலழற்சியை ஏற்படுத்துகிறது. குடலழற்சி தரும் பிற நச்சுயிரிக் குடும்பங்கள் உறையற்றவையாக உள்ளன.
# நச்சுயிரி நோய்

## கட்டமைப்புப் பான்மைகள்

### பால்ட்டிமோர் குழு

பால்ட்டிமோர் குழு பகுப்புமுறை நச்சுயிரிகளின் பலவகைகளைக் கீழுள்ளபடி புரி எண்ணிக்கை சார்ந்தும் இயங்கு போக்கு சார்ந்தும் வரையறுக்கின்றன.இதில் இபு என்பது இரட்டைப்புரியையும் ஒபு என்பது ஒற்றைப்புரியையும் குறிக்கும்.  
- I - இபு டி.என்.ஏ
- II - ஒபு டி.என்.ஏ
- III - இபு ஆர்.என்,ஏ
- IV - நேரியல் போக்கு ஒற்றைப்புரி ஆர்.என்.ஏ
- V - எதிரியல் போக்கு ஒற்றைப்புரி ஆர்.என்,ஏ நச்சுயிரி
- VI - சுழல் நச்சுயிரி (ஒபு ஆர்.என்.ஏ-சுழல்வகை)
- VII - சுழல் நச்சுயிரி (இபு ஆர்.என்.ஏ-சுழல்வகை)  
கீழ்வரும் அட்டவணைகள் மருத்துவ இயலாக மிகவும் முதன்மையான நச்சுயிரிகளைத் தருகின்றன.  
**+மருத்துவ இயலாக முதன்மை வாய்ந்த நச்சுயிரிக் குடும்பங்கள் ஒப்பீட்டு அட்டவணை**  
| குடும்பம் | பால்ட்டிமோர் குழு | முதன்மையான இனங்கள் | உறையமைவு |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| அடினோவிரிடே (Adenoviridae) | இபு டி.என்.ஏ நச்சுயிரிக் குழு I |  |  |  |  |  |  |  |  |  |  |  |  |  |  |  |  |  |  |  |  |
| எர்ப்பெசுவிரிடெ (Herpesviridae) | இபு டி.என்.ஏ நச்சுயிரிக் குழு I | உறையுள்ளன | மாந்த பாப்பிலோமா நச்சுயிரி | பிக்கே நச்சுயிரி, ஜேசி நச்சுயிரி | எப்படிட்டிசு பி நச்சுயிரி | மாந்த ஆசுட்டிரோ நச்சுயிரி | நர்வாக் நச்சுயிரி | காக்சாக்கி நச்சுயிரி, hepatitis A virus, poliovirus, | சார்சு கொரோனா நச்சுயிரி | எப்படிட்டிசு சி நச்சுயிரி]], | உரூபெல்லா நச்சுயிரி | எப்படிட்டிசு ஈ நச்சுயிரி | மாந்த ஏமக்குறைவு நச்சுயிரி (HIV) | நடுங்கு காய்ச்சல் (Influenza) நச்சுயிரி | இலாசா நச்சுயிரி | கிரீமிய-காங்கோ மூளைக் காய்ச்சல் நச்சுயிரி, கன்டான் நச்சுயிரி | எபோலா நச்சுயிரி, | Rabies நச்சுயிரி | எதிரியல் போக்கு ஒபு ஆர்.என்.ஏ நச்சுயிரிக் குழு V
*respiratory
*pleurodynia | liver, lung and மண்ணீரல் diseases in the newborn
*குருதி | sexual contact droplet contact |
# எம்.வி. சிட்னி 2000

**எம்.வி. சிட்னி 2000** *(MV Sydney 2000)* என்பது சிட்னி துறைமுகத்தில் இயங்குகின்ற ஒரு கப்பல் ஆகும். சிட்னி துறைமுகத்தில் இயங்கும் மிகப்பெரிய கப்பல் என்ற பெருமை எம்.வி. சிட்னி 2000 என்ற இக்கப்பலுக்கு உண்டு. மேற்கு ஆத்திரேலியாவின் துணை நகரமான எண்டர்சனில் உள்ள ஆசுடால் என்ற கப்பல் கட்டும் நிறுவனம் 1998 ஆம் ஆண்டில் இக்கப்பலைக் கட்டியது. மூன்று தளங்களும், ஐந்து தனியார் சாப்பாட்டு அறைகளும் கொண்ட மிதக்கும் உணவகமாக இக்கப்பல் செயல்படத் தொடங்கியது.  
எம்.வி. சிட்னி 2000 கப்பல் கேப்டன் குக் பயணிகள் கப்பல் நிறுவனத்திற்குச் சொந்தமானதாகும். 2008 ஆம் ஆண்டு சூலை 18 ஆம் தேதி சிட்னி 2000 கப்பலில் திருத்தந்தை பதினாறாம் பெனடிக்ட் அதிகாரப்பூர்வமான 2008 ஆம் ஆண்டு உலக இளைஞர் தினத்திற்கு பரங்காருவை வரவேற்பதற்காக ரோசு துறைமுகத்திலிருந்து இக்கப்பலில் பயணம் செய்தார்..
# அன்னா ஜாக்லார்ட்

**அன்னா ஜாக்லார்ட் (Anne Jaclard)** (1843-1887), **அன்னா வாசிலியேவ்னா கோர்வின்-குருகோவ்சுகயா** என்ற பெயரில் பிறந்த இவர் ஒரு உருசிய சோசலிச மற்றும் பெண்ணிய புரட்சியாளராக இருந்தார். இவர் பாரிஸ் மாநாடு மற்றும் முதல் அனைத்துலக தொழிலாளர்களின் ஒன்றிய மாநாட்டில் பங்கேற்றார். மேலும், கார்ல் மார்க்சின் நண்பராகவும் இருந்தார். பியோதர் தஸ்தயெவ்ஸ்கியால் இவர் ஒரு முறை திருமணம் செய்து கொள்ள பிரியப்பட்டார். இவர் தனது இரண்டு கதைகளை தனது பத்திரிகையில் வெளியிட்டார். இவரது சகோதரி சோபியா கோவலெவ்சுகயா என்பவர் கணிதவியலாளரும் மற்றும் சோசலிசவாதியுமாவார். (1850-1891).
# அன்னா ஜாக்லார்ட்

## ஆரம்ப கால வாழ்க்கை

அண்ணா வாசிலெவ்னா கோர்வின்-குருகோவ்சுகயா ஒரு மரியாதைக்குரிய, பணக்கார இராணுவ குடும்பத்திலிருந்து பிரபுத்துவ அந்தஸ்தில் இருந்து வந்தவர். இவரது தந்தை தளபதி வாசிலி கோர்வின்-குருகோவ்சுகி என்பவராவார். அன்னா மற்றும் இவரது சகோதரியும், வருங்கால கணிதவியலாளருமான சோபியா கோவலெவ்சுகயா ஒரு அறிவாளிகளால் நிறையப் பெற்ற வீட்டில் வளர்க்கப்பட்டனர். இளம் பெண்களாகிய லுட்விக் புச்னர், கார்ல் வோக்ட் மற்றும் பிறரின் பிரபலமான புத்தகங்கள் மற்றும் 'நீலிஸ்ட்' மற்றும் நரோட்னிக் சமூக விமர்சகர்களான நிகோலாய் செர்னிஷெவ்ஸ்கி மற்றும் பீட்டர் லாவ்ரோவ் ஆகியோரின் எழுத்துக்களைப் படித்தனர் . இரண்டு பெண்களும் 1860கள் மற்றும் 1870களில் உருசிய நடுத்தர வர்க்கத்தின் அரசியல் உணர்வுள்ள இயக்கமான நரோட்னிக் வட்டங்களுடன் தீவிரமாக இருந்தனர் .
# அன்னா ஜாக்லார்ட்

## பியோதர் தஸ்தயெவ்ஸ்கியின் காதல்

1860களில், அன்னாவை பிரபல எழுத்தாளர் பியோதர் தஸ்தயேவ்ஸ்கி விரும்பினார் . இவரது குடும்பத்திற்கு தெரியாமல் இவரது இலக்கிய இதழான *தி எபோக்கில்* இரண்டு கதைகளை வெளியிட்ட பிறகு, 1864இல் இவர் அவரைச் சந்தித்தார். தஸ்தயேவ்ஸ்கி இவரது திறமையை மதித்து, இவரது எழுத்தை ஊக்குவித்தார். இருப்பினும், இருவரும் அரசியல் ரீதியாக ஒத்துப்போகவில்லை. தஸ்தயேவ்ஸ்கி தனது இளமை பருவத்தில் கற்பனாவாத சோசலிசக் கருத்துக்களுக்கு அனுதாபம் தெரிவித்திருந்தாலும், பெட்ராசெவ்சுகி வட்டத்தில் ஈடுபட்டதற்காக சைபீரியாவுக்கு வெளியேற்றப்பட்டாலும், 1860களில் இவர் பெருகிய முறையில் மத மற்றும் பழமைவாதமாக மாறிக்கொண்டிருந்தார். இவர் தஸ்தயேவ்ஸ்கியின் திருமண முன்மொழிவை நிராகரித்தார். ஆனால் அவர்கள் வாழ்நாள் முழுவதும் நட்புடன் இருந்தனர். *தி இடியட்* என்ற கதையில் அக்லயா எபஞ்சினாவின் கதாபாத்திரத்தை தஸ்தாயெவ்ஸ்கி அன்னாவை அடிப்படையாகக் கொண்டு எழுதியதாகக் கருதப்படுகிறது.
# அன்னா ஜாக்லார்ட்

## திருமணம்

1866ஆம் ஆண்டில், அன்னா கோர்வின்-குருகோவ்சுகயா தனது தாய் மற்றும் சகோதரியுடன் சுவிட்சர்லாந்தின் ஜெனீவாவுக்குச் சென்றார். அங்கு உருசியா மற்றும் பிற இடங்களிலிருந்து நாடுகடத்தப்பட்ட தீவிரவாதிகளுடன் தொடர்பு கொண்டிருந்தார். 1869ஆம் ஆண்டில், தனது தங்கை சோபியாவால் துன்புறுத்தப்படுகிறார் என்ற போலிக்காரணத்தில் உருசியாவை விட்டு வெளியேறினார். இவர் ஒரு இளம் உருசிய தீவிரவாதியான விளாடிமிர் ஒனுஃப்ரியேவிச் கோவலெவ்சுகியின் கணவருடன் பெயரளவு திருமணத்தை மேற்கொண்டார். ஆனால், உண்மையில், அன்னா பாரிசுக்குச் சென்றார், பாரிஸ் கம்யூனின் போது தேசிய காவல்படையின் மோன்ட்மார்ட் குழுவின் தலைவரான விக்டர் ஜாக்லார்ட்டை சந்தித்தார்.
# அன்னா ஜாக்லார்ட்

## பாரிஸ் கூட்டம்

1870இல் மூன்றாம் நெப்போலியன் வீழ்ச்சி ஜாக்லார்ட்டுக்கு பிரான்சுக்குத் திரும்ப உதவியது. மேலும் அவர்கள் இருவரும் ஒரு பொதுவான சட்ட உறவில் நுழைந்தனர். தனது சட்ட கணவருடன் சேர்ந்து 1871ஆம் ஆண்டு பாரிஸ் மாநாட்டில் தீவிரமாக பங்கேற்றார். இவர் *கொமிட்டே டி விஜிலென்ஸ் டி மான்ட்மார்ட்ரே* (விண்ட்லென்ஸின் மோன்ட்மார்ட் கமிட்டி) மற்றும் சிறுமிகளின் கல்வியை மேற்பார்வையிடும் குழுவில் அமர்ந்தார்; முற்றுகையிடப்பட்ட பாரிஸ் நகரத்தின் உணவு விநியோகத்தை ஏற்பாடு செய்வதில் இவர் தீவிரமாக இருந்தார்; *லா சோசியேல்* என்ற பத்திரிகையை இணைந்து நிறுவி அதில் எழுதினார்; இவர் சர்வதேசத்தின் உருசிய பிரிவின் பிரதிநிதிகளில் ஒருவராக செயல்பட்டார். மேலும் இவர் பெண்கள் உரிமைகள் தொடர்பான குழுவிலும் பங்கேற்றார். பெண்கள் உரிமைகளுக்கான போராட்டம் பொதுவாக முதலாளித்துவத்திற்கு எதிரான போராட்டத்துடன் இணைந்து வெற்றிபெற முடியும் என்று இவர் நம்பினார். அன்னா ஜாக்லார்ட், அப்போது அறியப்பட்டபடி, மாநாட்டில் உள்ள மற்ற முன்னணி பெண்ணிய புரட்சியாளர்களுடன் நெருக்கமாக ஒத்துழைத்தார். இதில் லூயிஸ் மைக்கேல், நத்தலி லெமல், எழுத்தாளர் ஆண்ட்ரே லியோ, பால் மிங்க் மற்றும் அவரது சக உருசியரான எலிசவெட்டா டிமிட்ரிவா ஆகியோரும் அடங்குவர் . அவர்கள் ஒன்றாக மகளிர் சங்கத்தை நிறுவினர். இது பெண்களுக்கு சம ஊதியம், பெண் வாக்குரிமை, வீட்டு வன்முறைக்கு எதிரான நடவடிக்கைகள் மற்றும் பாரிஸில் உள்ள சட்ட விபச்சார விடுதிகளை மூடுவது ஆகியவற்றுக்காக போராடியது.
# 2020 உசுபெக்கிசுதானில் கொரோனாவைரசுத் தொற்று

**2020 உசுபெக்கிசுதானில் கொரோனாவைரசுத் தொற்று** *(2020 coronavirus pandemic in Uzbekistan)* என்பது 2020 ஆம் ஆண்டில் உசுபெக்கிசுத்தான் நாட்டில் கொரோனாவைரசால் ஏற்பட்டு வரும் பாதிப்புகளை குறிப்பதாகும். மே 01, 2020 நிலவரப்படி, உசுபெக்கிசுத்தான்னில் 2,017 பேருக்கு கொரோனாவைரசுத் தொற்று உறுதிப்படுத்தப்பட்டுள்ளது. அதில் 9 பேர் உயிரிழந்துள்ளனர்.
# 2020 உசுபெக்கிசுதானில் கொரோனாவைரசுத் தொற்று

## உலகளாவிய அபாயம்

கொரோனாவைரசு தொற்று நோயை உலக சுகாதார நிறுவனம் உலகளாவிய தொற்றுநோய் என்று அதிகாரப்பூர்வமாக அறிவித்துள்ளது. ஒரு தொற்றுநோய் உலகம் முழுவதும் மிக வேகமாக பரவினால் மட்டுமே அந்நோயை உலகளாவிய தொற்றுநோய் என்று உலக சுகாதார நிறுவனம் அறிவிக்கும்.  
2020 ஆம் ஆண்டு மார்ச்சு மாதம் 28 அன்றைய நிலவரப்படி 190-க்கும் மேற்பட்ட நாடுகளில், 597,000 பேருக்கும் மேலானோர் இத்தொற்று நோயால் பாதிக்கப்பட்டுள்ளனர். உலகம் முழுவதிலும் கிட்டத்தட்ட 27,300 பேர் இப்பெருந்தொற்று நோய்க்கு பலியாகி இறந்துள்ளனர்.  
கடந்த இரண்டு மாதங்களாக உலக மருத்துவர்கள் பலரும் இந்நோய்த்தொற்றை குறித்து முழுமையாக புரிந்து கொள்ள மட்டுமே இன்னும் முயன்று வருகின்றனர். உலக நாடுகளில் ஏற்பட்டுள்ள உயிரிழப்புகளின் எண்ணிக்கையை எண்ணிப்பார்த்தாலேயே கொரோனாவைரசு தொற்றுநோயின் தீவிரத்தைப் புரிந்து கொள்ள முடியும்.  
கோவிட்-19 வைரசு பாதிக்கப்பட்டவரின் மூக்கு அல்லது வாயிலிருந்து வெளியேறும் நீர்த்துளிகள் மூலமாகவே கண்ணிமைக்கும் நேரத்தில் அருகில் உள்ளவர்களுக்கு நோயை பரப்பிவிடும் அபாயத்தை கொரோனாவைரசு தனது பலமாக வைத்திருக்கிறது.
# 2020 உசுபெக்கிசுதானில் கொரோனாவைரசுத் தொற்று

## காலக்கோடு

2020 ஆம் ஆண்டு மார்ச் மாதம் 15 ஆம் நாள் கொரோனாவைரசுவைரசு தொற்றுநோயால் பாதிக்கப்பட்ட முதல் நபர் உசுபெக்கிசுத்தானில் கண்டறியப்பட்டார். இதன் மூலம் இப்பெருந்தொற்று நோய் உசுபெக்கிசுதானிலும் பரவுவதற்கு வாய்ப்புகள் இருக்குமென உறுதி செய்யப்பட்டது. பாதிக்கப்பட்டுள்ள நபர் பிரான்சிலிருந்து திரும்பிய ஒர் உசுபெக் குடிமகன் ஆவார். உசுபெக்கிசுதானின் சுகாதார அமைச்சகம் பாதிக்கப்பட்டவருடன் தொடர்பு கொண்டிருந்த நபர்களின் பட்டியலைத் தயாரித்து வைத்துள்ளது. அவர்களைத் தனிமைப்படுத்தும் திட்டங்களையும் திட்டமிட்டுள்ளது. உசுபெக்கிசுதானில் கொரோனாவைரசு பாதிப்பு அறிவிக்கப்பட்ட பின்னர் கசகசுத்தான் குடியரசுத் தலைவர் காசிம்-யோமார்ட் டோக்காயேவ் கசகசுத்தானில் அவசரகால நிலையை அறிவித்தார். உடனடியாக உசுபெக்கிசுதானுடனான தனது நாட்டு எல்லையை மூடிவிட்டார்.
# 2020 உசுபெக்கிசுதானில் கொரோனாவைரசுத் தொற்று

## புள்ளிவிவரம்

Source: Gisanddata Maps
# ஓட்டோ திம்ரோத்

**ஓட்டோ திம்ரோத்** *(Otto Dimroth)* செருமன் நாட்டைச் சேர்ந்த ஒரு வேதியியலாளர் ஆவார். 1872 ஆம் ஆண்டு மார்ச்சு மாதம் 28 அன்று இவர் பிறந்தார். 1909 ஆம் ஆண்டு திம்ரோத் கண்டுபிடித்த திம்ரோத் மறுசீராக்கல் என்ற கரிம வேதியியல் வினைக்காக இவர் நன்கு அறியப்படுகிறார் . இதை தவிர உட்புறம் இரட்டை சுழல் கொண்ட திம்ரோத் மின்தேக்கி என்ற ஒரு வகை மின்தேக்கிக்காகவும் இவர் பெயர் பெற்றவர் ஆவார். 1940 ஆண்டு மே மாதம் 16 ஆம் நாள் இவர் இறந்தார்.  
ஓட்டோ திம்ரோத்தின் மகன் காரல் திம்ரோத்தும் புகழ்பெற்ற ஒரு வேதியியலாளர் ஆவார். இவர் 3-பென்சாக்செபின் என்ற பல்லினவளையச் சேர்மத்தைக் கண்டறிந்தார் .
# விக்டர் வான் லாங்

**விக்டர் வான் லாங்** *(Viktor von Lang)* ஆத்திரிய நாட்டைச் சேர்ந்த ஒரு வேதியியலாளர் ஆவார். 1838 ஆம் ஆண்டு மார்ச்சு மாதம் 2 ஆம் நாளன்று இவர் பிறந்தார். படிக இயற்பியலின் முன்னோடிகள் மற்றும் நிறுவனர்களில் ஒருவராக இவர் கருதப்படுகிறார்.  
1859 ஆம் ஆண்டில் கீசென் பல்கலைக்கழகத்தில் லாங் தனது முனைவர் பட்டத்தை "பிசிகலிசே வெர்கால்ட்னிசே கிறிசுடாலிசியர்டர் கோர்பர்" என்ற தலைப்பில் பெற்றார்.  
1865 ஆம் ஆண்டு முதல் 1909 ஆம் ஆண்டு வரை லாங் வியன்னா பல்கலைக்கழகத்தில் இயக்குனராகப் பணிபுரிந்தார். லாங் எழுதிய கோட்பட்டு இயற்பியல் என்ற புத்தகம் 1867 முதல் 1891 வரையிலான காலத்தில் எட்டு பதிப்புகள் வரை வெளிவந்தது. படிகவியலாளர் வில்லெம் யோசப் கிராலிச்சுடன் இணைந்து படிகமாக்கப்பட்ட பொருள்களின் இயற்பியல் நிலை ஆய்வுகள் என்ற புத்தகத்தையும் இவர் எழுதினார். 1921 ஆம் ஆண்டு சூலை மாதம் மூன்றாம் நாள் இவர் காலமானார்.  
நெவில் சிடொரி மாசுகெலைன் இவருக்கு பெருமை சேர்க்கும் வகையில் ஒரு கனிமத்திற்கு லாங்கைட்டு என்று பெயரிட்டார்.
# எம். கே. வெள்ளோடி

**எம். கே. வெள்ளோடி** இவர் ஐதராபாத் மாகாணத்தின் முதல் முதலமைச்சராக 1950 முதல் 1952 வரை இருந்தார் .இவர் கேரளத்தின் மலப்புறம் மாவட்டத்தில் அமைத்துள்ள கோட்டக்கலில் பிறந்தவர். இவர் இந்திய குடிமைப் பணிபணிபுரிந்தவர் ஆவார். 1947 இந்திய ஹை கமிஷனர் ஆக லண்டலில் இருந்தார்.1961யில் பேர்ன் நாட்டின் இந்திய தூதுவராக இருந்தார்.
# 2020 இத்தாலியில் கொரோனாவைரசுத் தொற்று

2020, மே 01 வரை இத்தாலியில் 205,463 தீவிரமான கொரோனாவைரசுத் தொற்று பதிவாகியுள்ளது – இது ஏனைய நாடுகளில் பரவியுள்ள தொற்றுகளை விட மிக அதிகமானதாக இருந்தது. மொத்தமாக உறுதிப்படுத்தப்பட்டவை:205,463, இறப்புகள்: 27,967, உடல்நலம் தேறியவர்கள்: 75,945 ஆகும்.
# சுராயா தலீல்

**சுராயா தலீல் (Suraya Dalil)** , (பிறப்பு: 1970) இவர் ஒரு ஆப்கானிய மருத்துவரும் மற்றும் அரசியல்வாதியும் ஆவார். இவர் 2010 முதல் 2014 வரை பொது சுகாதார அமைச்சராக பணியாற்றினார். மேலும் 2015 நவம்பர் முதல் ஐக்கிய நாடுகள் சபையில் தனது நாட்டின் நிரந்தர பிரதிநிதியாக இருந்து வருகிறார்.
# சுராயா தலீல்

## ஆரம்பகால வாழ்க்கை மற்றும் கல்வி

தலீல், 1970 பிப்ரவரியில் காபூலில் பிறந்தார். இவரது தந்தை ஒரு ஆசிரியராக இருந்தார். அந்த நேரத்தில் ஆப்கானித்தானில் கல்வி அசாதாரணமாக இருந்தபோதிலும் இவரது தந்தை இவரது கல்வியை ஊக்குவித்தார். இவர் சர்கோனா உயர்நிலைப் பள்ளியில் பயின்றார். பின்னர்,1991இல் காபூல் மருத்துவ பல்கலைக்கழகத்தில் பட்டம் பெற்றார். உள்நாட்டுப் போரின்போது இவரது தந்தை காயமடைந்த பின்னர் இவரது குடும்பத்தினர் மசார்-இ-ஷெரீப்பிற்கு குடிபெயர்ந்தனர்.  
2004ஆம் ஆண்டில், ஹார்வர்ட் பொது சுகாதாரப் பள்ளியில் சேர்ந்து கொள்ள தலீலுக்கு அதிபரின் உதவித்தொகை வழங்கப்பட்டது. பின்னர், 2005இல் பொது சுகாதாரத்தில் முதுகலைப் பட்டம் பெற்றார். இவர் குழந்தை மற்றும் தாய்வழி இறப்பு விகிதங்களைக் குறைக்க பல்வேறு உத்திகளை இவர் தொடங்கினார்.  
2015 நவம்பரில், அதிபர் அஷ்ரப் கனி ஜெனீவாவில் உள்ள ஐக்கிய நாடுகள் சபைக்கு ஆப்கானித்தான் இஸ்லாமிய குடியரசின் நிரந்தர பிரதிநிதியாக தலீலை நியமித்தார். இந்த பதவியில் நியமிக்கப்பட்ட முதல் பெண்மணியானர்.  
2017ஆம் ஆண்டின் இறுதியில், மனிதர்களுக்கெதிரான கன்னிவெடிகளின் பயன்பாடு, உற்பத்தி, இடமாற்றம் மற்றும் கையிருப்பு ஆகியவற்றை தடைசெய்யும் மாநாட்டின் ( ஒட்டாவா ஒப்பந்தம் ) தலைவராக தலீல் நியமிக்கப்பட்டார். இந்த ஆயுதங்களால் அதிகம் பாதிக்கப்பட்டுள்ள நாடுகளில் ஆப்கானித்தான் ஒன்றாகும். மாநாட்டின் தலைவர் பதவி 2018 இன் இறுதியில் முடிவடைந்தது.
# சுராயா தலீல்

## மற்ற நடவடிக்கைகள்

- சர்வதேச பாலின சாம்பியன்ஸ் (ஐ.ஜி.சி), உறுப்பினராகவும் இருக்கிறார்.
# சுராயா தலீல்

## விருதுகள் மற்றும் கௌரவங்கள்

நாடு தழுவிய தடுப்பூசியைச் செயல்படுத்துவதில் இவர் செய்த சாதனைகளுக்காக, தடுப்பூசி உலக ஒன்றியத்தால் 2012ஆம் ஆண்டில் தலீலுக்கு பரிசு வழங்கப்பட்டது. இனப்பெருக்கம், தாய்வழி மற்றும் குழந்தை ஆரோக்கியத்திற்கு முன்னுரிமை அளிப்பதற்கான ஆப்கானித்தானின் முயற்சிகளை அங்கீகரித்து, இனப்பெருக்க ஆரோக்கியத்திற்கான உலகளாவிய தலைவர்கள் அமைப்பின் 2014ஆம் ஆண்டில் ஒரு தீர்வு விருது சிறப்பு குறிப்பை இவர் ஏற்றுக்கொண்டார்.
# சுராயா தலீல்

## தனிப்பட்ட வாழ்க்கை

உஸ்பெகி தலீலுடைய தாய்மொழியாகும். அத்துடன் தாரி, பஷ்தூ, மற்றும் ஆங்கிலம் ஆகியவற்றையும் இவர் பேசுகிறார். இவரது கணவரும் ஒரு மருத்துவராவார். இவர்களுக்கு மூன்று குழந்தைகள் உள்ளன.
# உருசியாவின் முதலாம் பவுல்

**முதலாம் பவுல்** (*Paul I*, ; *பாவெல் பெத்ரோவிச்*; – ) உருசியப் பேரரசராக 1796 முதல் 1801 வரை ஆட்சியில் இருந்தவர். பேரரசர் மூன்றாம் பீட்டர், உருசியாவின் இரண்டாம் கத்தரீன் ஆகியோரின் ஒரே மகனாக அதிகாரபூர்வமாக அறியப்படும் முதலாம் பவுல், தனது காதலர் செர்கே சால்த்திகோவ் மூலம் பிறந்ததாக கேத்தரின் கூறுவார்.  
பவுல் தனது வாழ்நாளின் பெரும்பகுதியை தனது தாய் கேத்தரீனால் வெளியுலகிலிருந்து மறைத்து வைக்கப்பட்டிருந்தார். பவுலின் ஆட்சி நான்கு ஆண்டுகள் மட்டுமே நீடித்தது. அவரது சதிகாரர்களால் அவர் படுகொலை செய்யப்பட்டார். இவர் உருசியப் பேரரசின் சிம்மாசனத்திற்கு அடுத்தடுத்த வாரிசுகளை ஏற்றுக் கொள்ளுவதற்கான சட்டங்களை அறிமுகப்படுத்தினார். இச்சட்டம் உருசியப் பேரரசின் முடிவு வரை (ரொமானொவ் வம்சம்) அமுலில் இருந்தது. இவர் பிரெஞ்சுப் புரட்சிப் போர்களிலும் தலையிட்டார். இவரது ஆட்சியின் முடிவில், கிழக்கு சியார்சியாவின் உள்ள கார்ட்லி-கக்கேதி இராச்சியங்களை உருசியப் பேரரசுடன் இணைத்தார். இது அவரது மகனும் வாரிசுமான முதலாம் அலெக்சாந்தரால் உறுதிப்படுத்தப்பட்டது.